CELEX: 32022R0225
Language: sl
Date: 2022-02-17 00:00:00
Title: Uredba Sveta (EU) 2022/225 z dne 17. februarja 2022 o spremembi Uredbe (ES) št. 314/2004 o omejevalnih ukrepih glede na razmere v Zimbabveju

18.2.2022   
               
               
                  SL
               
               
                  Uradni list Evropske unije
               
               
                  L 38/1
               
            
         UREDBA SVETA (EU) 2022/225
         z dne 17. februarja 2022
         o spremembi Uredbe (ES) št. 314/2004 o omejevalnih ukrepih glede na razmere v Zimbabveju
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta (SZVP) 2022/227 z dne 17. februarja 2022 o spremembi Sklepa 2011/101/SZVP o omejevalnih ukrepih zaradi razmer v Zimbabveju (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Z Uredbo Sveta (ES) št. 314/2004 (2) je začelo veljati več ukrepov iz Sklepa Sveta 2011/101/SZVP (3), vključno z zamrznitvijo sredstev in gospodarskih virov oseb in subjektov s seznama glede na razmere v Zimbabveju.
                  
               
                     (2)
                  
                  
                     Svet je 17. februarja 2022 sprejel Sklep (SZVP) 2022/227, s katerim je spremenil člen 10 Sklepa 2011/101/SZVP, odstranil tri osebe s seznama oseb in subjektov, za katere veljajo omejevalni ukrepi, iz Priloge I k Sklepu 2011/101/SZVP in črtal Prilogo II k Sklepu 2011/101/SZVP, ki vsebuje seznam oseb, za katere se omejevalni ukrepi začasno odložijo.
                  
               
                     (3)
                  
                  
                     Z Izvedbeno uredbo Komisije (EU) 2022/226 (4) je bila 17. februarja 2022 ustrezno spremenjena Priloga III k Uredbi (ES) št. 314/2004.
                  
               
                     (4)
                  
                  
                     Za izvajanje Sklepa (SZVP) 2022/227 je zato potreben regulativni ukrep na ravni Unije, s katerim se zlasti zagotovi, da ga gospodarski subjekti v vseh državah članicah enotno uporabljajo.
                  
               
                     (5)
                  
                  
                     Uredbo (ES) št. 314/2004 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Uredba (ES) št. 314/2004 se spremeni:
            
                        (1)
                     
                     
                        v členu 6 se črta odstavek 4;
                     
                  
                        (2)
                     
                     
                        Priloga IV se črta.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. februarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Glej stran 5 tega Uradnega lista.
         
            (2)  Uredba Sveta (ES) št. 314/2004 z dne 19. februarja 2004 o omejevalnih ukrepih glede na razmere v Zimbabveju (UL L 55, 24.2.2004, str. 1).
         
            (3)  Sklep Sveta 2011/101/SZVP z dne 15. februarja 2011 o omejevalnih ukrepih zaradi razmer v Zimbabveju (UL L 42, 16.2.2011, str. 6).
         
            (4)  Glej stran 3 tega Uradnega lista.